ศูนย์ขยายพันธุ์พืชที่ 2 จังหวัดตรัง   เร่งดำเนินงานเตรียมแปลงแม่พันธุ์ถั่วหรั่ง เพื่อเป็นทางเลือกให้เกษตรกร
ศูนย์ขยายพันธุ์พืชที่ 2 จังหวัดตรัง   เร่งดำเนินงานเตรียมแปลงแม่พันธุ์ถั่วหรั่ง เพื่อเป็นทางเลือกให้เกษตรกร            นายเสนอ รัตนสำเนียง   ผู้อำนวยการศูนย์ขยายพันธุ์พืชที่ 2 จังหวัดตรัง   เปิดเผยว่า ถั่วหรั่ง  หรือ “ถั่วปันหยี” เป็นพืชพื้นเมืองที่นิยมปลูกกันมากในภาคใต้ เนื่องจากปลูกง่าย ทนแล้ง เติบโตได้ดี ให้ผลผลิตสูงในสภาพดินที่มีความอุดมสมบูรณ์ต่ำ เช่น ดินทรายจัด ดินร่วนปนทราย ที่ไม่มีน้ำขัง ตลาดมีความต้องการสูง   เพราะตลาดถั่วหรั่งกำลังขยายตัวมากทั้งในพื้นที่ภาคใต้และส่งออกไปยังประเทศมาเลเซีย            ทั้งนี้   ถั่วหรั่งอายุเก็บเกี่ยวสั้น ช่วยให้เกษตรกรเก็บผลผลิตได้เร็ว ไม่ต้องรอนาน ปลูกปีละ 3-4 รอบ อีกทั้งช่วยลดความเสี่ยงต่อความแปรปรวนของสภาพอากาศ ลดอัตราเสี่ยงเรื่องโรค แมลงศัตรูพืช และทำให้เกษตรกรมีรายได้เพิ่มขึ้น  โดยศูนย์ขยายพันธุ์พืชที่ 2 จังหวัดตรัง     กำลังเร่งดำเนินการจัดเตรียมแปลงแม่พันธุ์ถั่วหรั่ง เพื่อใช้เป็นแปลงแม่พันธุ์สำหรับส่งเสริมให้แก่เกษตรกรในอนาคตต่อไป